CELEX: 62013TN0029
Language: el
Date: 2013-01-17 00:00:00
Title: Υπόθεση T-29/13: Προσφυγή της 17ης Ιανουαρίου 2013 — AbbVie κ.λπ. κατά EMA

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/26
            
         Προσφυγή της 17ης Ιανουαρίου 2013 — AbbVie κ.λπ. κατά EMA
   (Υπόθεση T-29/13)
   2013/C 79/46
   Γλώσσα διαδικασίας: η αγγλική
   
      Διάδικοι
   
   
      Applicants: AbbVie, Inc. (Wilmington, Ηνωμένες Πολιτείες) και AbbVie Ltd (Maidenhead, Ηνωμένο Βασίλειο) (εκπρόσωποι: P. Bogaert, G. Berrisch, δικηγόροι, και B. Kelly, Solicitor)
   
      Καθού: Ευρωπαϊκός Οργανισμός Φαρμάκων
   
      Αιτήματα των προσφευγουσών
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση του Ευρωπαϊκού Οργανισμού Φαρμάκων EMA/685471/2012, της 5ης Νοεμβρίου 2012, που επιτρέπει την πρόσβαση σε έγγραφα του φακέλου της άδειας κυκλοφορίας ενός φαρμακευτικού προϊόντος· και
            
         
               —
            
            
               να καταδικάσει τον Ευρωπαϊκό Οργανισμό Φαρμάκων στα δικαστικά έξοδα των προσφευγουσών.
            
         
      Λόγοι και κύρια επιχειρήματα
   
   Η παρούσα προσφυγή αφορά αίτηση ακυρώσεως, δυνάμει του άρθρου 263, παράγραφος 4, ΣΛΕΕ, της απόφασης του Ευρωπαϊκού Οργανισμού Φαρμάκων EMA/685471/2012, της 5ης Νοεμβρίου 2012, που επιτρέπει την πρόσβαση σε έγγραφα του φακέλου της άδειας κυκλοφορίας ενός φαρμακευτικού προϊόντος, σύμφωνα με τον κανονισμό (ΕΚ) 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.
   Προς στήριξη της προσφυγής οι προσφεύγουσες προβάλλουν τέσσερις λόγους ακυρώσεως.
   
               1)
            
            
               Με τον πρώτο λόγο προβάλλεται ότι η απόφαση αντιβαίνει στο άρθρο 4, παράγραφος 2, του κανονισμού περί διαφάνειας και προσβάλλει τα θεμελιώδη δικαιώματα των προσφευγουσών για την προστασία του επιχειρηματικού απόρρητου.
            
         
               2)
            
            
               Με τον δεύτερο λόγο προβάλλεται ότι η απόφαση συνιστά παράβαση της υποχρεώσεως αιτιολογήσεως όσον αφορά την εφαρμογή του άρθρου 4, παράγραφος 2, του κανονισμού περί διαφάνειας.
            
         
               3)
            
            
               Με τον τρίτο λόγο προβάλλεται ότι η απόφαση παραβιάζει την αρχή της δικαιολογημένης εμπιστοσύνης.
            
         
               4)
            
            
               Με τον τέταρτο λόγο προβάλλεται ότι η απόφαση αντιβαίνει στην οδηγία 2001/29/ΕΚ (1) για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, προσβάλλει τα θεμελιώδη δικαιώματα προστασίας των δικαιωμάτων πνευματικής ιδιοκτησίας, συμπεριλαμβανομένων των δικαιωμάτων του δημιουργού, και παραβιάζει τις αρχές της αναλογικότητας και της χρηστής διοίκησης, στον βαθμό που επιτρέπει την πρόσβαση με τη χορήγηση αντιγράφου των εγγράφων.
            
         
      (1)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας.